# Datum: 30. 3. 2021

**INFORMACIJA O RAZPISU EVROPSKE KOMISIJE ZA DODELITEV SREDSTEV ZA PROJEKTE S PODROČJA PREVENTIVE IN PRIPRAVLJENOSTI NA NARAVNE IN DRUGE NESREČE TER ONESNAŽENJE MORJA za leto 2022**

Evropska komisija, Generalni direktorat civilno zaščito in Evropske operacije humanitarne pomoči (DG ECHO), je dne 17. 3. 2022 odprla prijave na razpis za **projekte s področja preventive in pripravljenosti na naravne in druge nesreče ter onesnaženje morja**.

**Naziv razpisa: Projekti preventive in pripravljenosti s področja preventive in pripravljenosti na naravne in druge nesreče ter onesnaženje morja.**

**Razpisuje:** Evropska komisija – Generalni direktorat civilno zaščito in Evropske operacije humanitarne pomoči

**Objava razpisa:** začetni datum objave razpisne dokumentacije je 10. 3. 2022

Celotna razpisna dokumentacija je bila objavljena 10. 3. 2022, e-sistem za vnašanje prijav oz. projektnih vlog pa je bil odprt 17. 3. 2022.

**Trajanje projektov:** 24 mesecev

**Financiranje**: 85 % EU sredstev, 15 % lastnih sredstev**;** najvišje sofinanciranje EK za posamezen projekt znaša 1.000.000 EUR oz. 500.000 EUR za države ENP in IPA (eksterni projekti).

**Rok za prijavo:** **24. maj 2022 do 17:00**

**Objava izbranih projektov:** konec septembra 2022

**Najzgodnejši možni začetek izvajanja projektov:** med 1. januar 2023 in 1. aprilom 2023

**Skupna vrednost razpisa: 7.000.000 EUR:**

* 5.000.000 EURza države članice mehanizma unije CZ ter 2.000.000 EUR za države ENP (European Neighbourhood Policy) in IPA (ki še niso članice mehanizma) za teme s področja preventive in pripravljenosti za čezmejna tveganja ter onesnaženosti morja in obale.

**Sodelovanje partnerjev v projektu:** V projektih morajo sodelovati partnerji iz vsaj dveh držav in dodatnih mednarodnih organizacij ter v primeru eksternih projektov najmanj en partner iz držav ENP (European Neighbourhood Policy) ali IPA (Instrument for Pre-Accession) kot primarni deležnik projekta. Mednarodne organizacije lahko sodelujejo kot partnerji vendar ne morejo sodelovati kot vodilni partner. Vodilni partner so lahko tudi nacionalni javni organi iz držav IPA. V projektih s cilji 1, 2 in 3 morata sodelovati najmanj dva partnerja iz vsaj dveh sosednjih držav

**POMEMBNO:** Prijavitelji iz Slovenije morajo ob prijavi pridobiti pismo podpore s strani Uprave RS za zaščito in reševanje.

**Celoten razpis je na voljo na tej povezavi:** [**LINK**](https://ec.europa.eu/info/funding-tenders/opportunities/portal/screen/opportunities/topic-details/ucpm-2022-pp;callCode=null;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43298203;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

Kontakt za dodatne informacije: Služba za razvojne projekte ([urszr@urszr.si](mailto:urszr@urszr.si))

Podrobnejše informacije so v nadaljevanju (povzeto s spletne strani Evropske komisije).

1. **Ključni cilj razpisa za projekte s področja preventive in pripravljenosti za čezmejna tveganja ter onesnaženosti morja in obale.**

Konkretni cilji, na katera se lahko osredotočijo projekti, so:

* 1. Priprava čezmejnih ocen tveganj.
  2. Razvoj sistemov zgodnjega opozarjanja.
  3. Ozaveščanje o tveganju.
  4. Onesnaženost morja in obale.

**Cilj 1: Priprava čezmejnih ocen tveganj**

Brez ocene, ki upošteva čezmejna tveganja, bodo strategije za obvladovanje tveganj le delno obravnavale tveganja, s katerimi se soočajo države. Analiza nacionalnih ocen tveganja, predloženih Evropski komisiji v letih 2018/2019, je pokazala, da čeprav so medsektorske soodvisnosti tveganj do neke mere obravnavane v ocenah tveganj, čezmejna (tj. regionalna/mednarodna) razsežnost še vedno večinoma manjka. Obstaja nekaj dobrih praks: skupna ocena čezmejnega tveganja držav Beneluksa, ocena tveganja regije Baltskega morja ali Nordijski forum za analizo tveganja in strateško predvidevanje.

**Cilj 2: Razvoj sistemov zgodnjega opozarjanja**

Sistemi zgodnjega opozarjanja so ključni elementi procesov zmanjševanja ranljivosti na nesreče in prilagoditve na podnebne spremembe. V luči krize COVID-19 in nedavnih ekstremnih vremenskih dogodkov je pomembnost predhodnega opozorila o različnih nevarnostih in tveganjih ni bila nikoli širše priznana. Čeprav imamo v Evropi veliko izkušenj z sistemi zgodnjega opozarjanja, predvsem za vreme in klimatsko pogojene dogodke, so kompleksne nesreče z čezmejnimi posledicami, kot je predhodno nepredstavljiva pandemija COVID-19, pokazale, da je potrebno v njih vložiti več truda in sodelovanja. Globalizacija in klimatske spremembe, kot tudi socio-demografski dejavniki in zmogljivosti zdravstvenega sistema so med drugimi pomembni dejavniki tveganja. Zato lahko spremljanje sprememb teh parametrov pomaga predvideti ali celo napovedati neugodne vremenske razmere ali porast nalezljivih bolezni.

**Cilj 3: Ozaveščanje o tveganju**

Prebivalstvo igra pomembno vlogo pri preprečevanju in pripravljenosti na nesreče. Občani so po navadi prvi posredovalci pri naravnih in drugih nesrečah. Čeprav imajo nacionalne in lokalne oblasti mandat da obvestijo prebivalce o tveganju v njihovih regijah in procedurah, katerih se je potrebno držati v primeru nesreče, je to lahko bolj kompleksno na čezmejnem nivoju, saj lahko zahteva dodatno koordinacijo med namenskimi nacionalnimi službami. Informacije o tveganjih in komunikacija, ki temeljijo na dokazih, izobraževalne dejavnosti, namenjene javnosti in prostovoljcem, so tako postale učinkovita orodja za ozaveščanje o ukrepih za preprečevanje, pripravljenost in odziv na nesreče.

**Cilj 4: Onesnaženje morja in obale**

Nedavne strategije in akcijski plani Evropskih regionalni morskih konvencij poudarjajo sedanje in nove izzive zaznavanja in odziva na operativno, nelegalno in nenamerno onesnaženje morja zaradi več dejavnikov, kot so spremembe v pomorskem transportu, gorivih in nevarnem tovoru. Navedeni dokumenti pozivajo k nadaljnjemu razvoju regionalnih storitev pripravljenosti in odziva. K takšnim izzivom je potrebno pristopiti z razumevanjem in pripravo na tveganja, koriščenjem izkušenj in znanja, ki so na voljo v drugih sektorjih, ter razvojem integriranega upravljanja dogodkov onesnaženja morja in obale.

1. **Dejavnosti, ki jih je mogoče financirati**

**V okviru konkretnega cilja 1 (priprava čezmejnih ocen tveganja) bo ta razpis sofinanciral dejavnosti, katerih cilj je oceniti/kvantificirati tveganja s čezmejnimi vplivi, bodisi nadgradnjo in/ali razširitvijo obstoječe čezmejne ocene tveganja ali njeno razvoj skozi projekt.** Končni uporabniki bodo organi civilne zaščite in drugi deležniki v državah članicah, sodelujočih državah mehanizma, državah upravičenkah IPA, ki ne sodelujejo v mehanizmu, in/ali državah Evropske sosedske politike, ki imajo skupno mejo.

Projekti lahko vključujejo širok nabor dejavnosti, na primer za razvoj metod in orodij za merjenje in/ali izboljšanje razumevanja vpliva nesreč; za spodbujanje usklajenih čezmejnih pristopov za ocenjevanje in sporočanje tveganj itd.

**V okviru konkretnega cilja 2 (razvoj sistemov zgodnjega opozarjanja) bo ta razpis sofinanciral dejavnosti, katerih cilj je razvoj ali izboljšanje sistemov zgodnjega opozarjanja in orodij za opozarjanje, bodisi nadgradnjo/razširitev obstoječih sistemov napovedovanja ali razvoj novega sistema opozarjanja ali informacijskega orodja prek projekta.** Končni uporabniki bodo organi civilne zaščite, državljani in drugi deležniki v državah članicah, sodelujočih državah mehanizma, državah upravičenkah IPA, ki ne sodelujejo v mehanizmu, in/ali državah Evropske sosedske politike, ki imajo skupno mejo.

Projekti lahko vključujejo vrsto dejavnosti, na primer za spodbujanje usklajenih čezmejnih pristopov za napovedovanje, predvidevanje in preprečevanje nesreč; dejavnosti za izboljšanje mednarodnih standardov in protokolov za opozorila; za vgradnjo sistemov zgodnjega opozarjanja v odločanje itd.

**V okviru konkretnega cilja 3 (Ozaveščanje o tveganju) ta razpis sofinancira dejavnosti, katerih namen je dvigniti in izboljšati ozaveščenost o tveganjih, izmenjavo najboljših praks in obveščanje o tveganjih**. Končni uporabniki bodo organi civilne zaščite, državljani in drugi deležniki v državah članicah, sodelujočih državah mehanizma, državah upravičenkah IPA, ki ne sodelujejo v mehanizmu, in/ali državah Evropske sosedske politike, ki imajo skupno mejo.

Projekti lahko vključujejo vrsto dejavnosti, na primer: informacijske produkte o tveganju, vključno s socialnimi mediji; sodelovanje državljanov pri preventivi in pripravljenosti na nesreče; izobraževalne module in gradiva za širšo javnost ali specifične končne uporabnike; strategije in pristope za povečanje zmogljivosti in števila prostovoljcev, vključno z mladimi in ranljivimi skupinami itd.

**V okviru konkretnega cilja 4 (onesnaževanje morja in obale) bo ta razpis sofinanciral dejavnosti, katerih cilj je povečati zmogljivost odkrivanja in odzivanja na onesnaževanje morja in obale.** Končni uporabniki bodo organi za pomorstvo in civilno zaščito ter drugi deležniki v državah članicah, sodelujočih državah mehanizma, državah upravičenkah IPA, ki ne sodelujejo v mehanizmu, in/ali državah Evropske sosedske politike. Projekti lahko vključujejo:

* Dejavnosti za izboljšanje učinkovitosti nadzora, odkrivanja, modeliranja odnašanja in odzivnih tehnik različnih onesnaževal, vključno s plavajočimi predmeti, kot so izgubljeni zabojniki in tovor, izpuščen iz zabojnikov
* Dejavnosti za preventivo in pripravljenost v zvezi s požari na krovu, katerih vzrok so baterije.
* Dejavnosti, ki omogočajo uporabo dronov/brezpilotnih letalnikov pri nesrečah z nevarnimi in škodljivimi snovmi (Hazardous and Noxious Substances).
* Dejavnosti za razvoj in izvajanje večsektorskega usposabljanja in načrtovanja ukrepov ob nepredvidljivih dogodkih za nosilce odločanja, državljane in prostovoljce, posredovalce na kopnem in pristaniške oblasti
* Dejavnosti za razvoj okvira za celostno/integrirano upravljanje incidentov onesnaženja morja, ki omogoča usklajeno odzivanje na morju in na obali

1. **Pričakovani rezultati:**

**Cilj 1: Priprava čezmejnih ocen tveganj**

Projektne dejavnosti in rezultati morajo voditi do doseganja vsaj dveh od naslednjih rezultatov:

* Razvoj ocen čezmejnih tveganj za ugotovljena čezmejna tveganja
* Vzpostavitev skupnih orodij ali platforme za izmenjavo podatkov/informacij
* Vzpostavitev mreže pristojnih organov na nacionalni in regionalni ravni za specifična tveganja
* Razvoj načrtov za obvladovanje čezmejnih tveganj ali akcijskih načrtov za eno ali več tveganj (opredeljenih v oceni čezmejnega tveganja).

Primeri rezultatov projektov, ki bodo financirani, med drugim vključujejo:

* Poročilo o oceni tveganja, ki po potrebi vključuje analitične izdelke, ki pripravljajo oceno tveganja, kot so čezmejne ocene nevarnosti, čezmejni scenariji tveganja, analiza čezmejne ranljivosti, kartiranje tveganja itd., vključno z oceno tveganja, ki obravnava kritično infrastrukturo ali kulturno dediščino.
* Sporazumi, delovni postopki, metodologije itd., potrebni za vzpostavitev delujoče čezmejne mreže pristojnih organov na nacionalni in regionalni ravni za specifična tveganja.
* Odprtokodne IT platforme za izmenjavo podatkov/informacij, vključno, kjer je možno, s skupnimi metodologijami za čezmejno zbiranje podatkov o škodi povzročeni zaradi nesreč.
* Posebni čezmejni akcijski načrti za obvladovanje čezmejnih tveganj, ugotovljenih v skupnih ocenah tveganja, vključno s tveganji za kritično infrastrukturo in kulturno dediščino.

**Cilj 2: Razvoj sistemov zgodnjega opozarjanja**

Projektne dejavnosti in rezultati morajo voditi k doseganju vsaj enega od naslednjih rezultatov:

* Razvoj ali izboljšava se sistem ali sistemi zgodnjega opozarjanja za ugotovljene tveganja naravnih ali drugih nesreč.
* Izboljšava in spodbujanje se uporaba čezmejnih sistemov zgodnjega opozarjanja in obveščanja.

Primeri rezultatov projektov, ki bodo financirani, med drugim vključujejo:

* Moduli in senzorska omrežja za odkrivanje in spremljanje čezmejnih tveganj in nevarnosti.
* Mehanizmi in postopki za sistemsko zbiranje podatkov, povezanih z nesrečami.
* Uporabniški priročnik za sisteme zgodnjega opozarjanja.
* Metodologije in aplikacije kartiranja nevarnosti za sisteme zgodnjega opozarjanja.

**Cilj 3: Ozaveščanje o tveganju**

Projektne dejavnosti in rezultati morajo voditi do doseganja do dveh od naslednjih rezultatov:

* Povečati ozaveščenost javnosti o nesrečah in pripravljenost nanje, ki temelji na dokazih.
* Krepitev se zmogljivosti in razumevanja tveganja nesreč med posameznimi končnimi uporabniki ali širšo javnostjo.
* Vzpostavitev mreže pristojnih organov na nacionalni in/ali regionalni ravni.
* Krepitev izmenjave dobrih praks in znanj na področju preventive in pripravljenosti.

Primeri rezultatov projektov, ki bodo financirani, med drugim vključujejo:

* Digitalni izdelki za dvig ozaveščenosti, kot so medijske kampanje, vključno z družbenimi mediji, odprtokodnimi platformami in drugimi vizualnimi vsebinami.
* Moduli usposabljanja, metodologije, delavnice.

**Cilj 4: Onesnaženje morja in obale**

Projektne dejavnosti in rezultati morajo voditi do doseganja dveh od naslednjih rezultatov:

* Optimiziranje preventive in pripravljenosti na onesnaževanje morja z nafto in nevarnimi in škodljivimi snovmi.
* Izboljšava učinkovitosti operacij nadzora, odkrivanja, modeliranja odnašanja in predelave za različna onesnaževala, vključno s plavajočimi predmeti.
* Izboljšava preventive in pripravljenosti na požare na krovu, katerih vzrok so baterije.
* Okvir za celostno/integrirano upravljanje incidentov onesnaženja morja, ki omogoča usklajeno odzivanje na morju in obali.

Primeri rezultatov projektov, ki jih je treba financirati, med drugim vključujejo:

* Inovativni sistem za odkrivanje, nadzor, modeliranje odnašanja in odzivanje na različna onesnaževala, vključno s plavajočimi predmeti, kot so izgubljeni zabojniki in tovor, izpuščen iz zabojnikov.
* Smernice in sistemi za uporabo dronov pri nezgodah z nevarnimi in škodljivimi snovmi.
* Smernice in orodja za preventivne in odzivne ukrepe proti požarom, ki jih povzročajo baterije na krovu.
* Večsektorsko usposabljanje, načrtovanje izrednih razmer in vaje majhnega obsega za nosilce odločanja, državljane in prostovoljce, reševalce na kopnem in pristaniške oblasti.